Aɣmis n Tmaziɣt
mardi 27 septembre 2011
Tiwlafin
mardi 8 mars 2011
“ TtzuxxuY imi seiY ultma d Nadia…”
Djamila Ahitaghel
*yeffeɣ-d yakan
Lucienne Brousse : Mazal-itt tebded ɣef...Tizi n wuccen
Ussan-agi i iɛeddan, nemlal Lucienne Brousse deg wexxam-is, di Lezzayer tamanaɣt. Nruḥ beddema ar ɣur-s i wakken ad nemmeslay ɣef tirmit-is (son expérience) deg walmad d uselmed n teqbaylit. Lucienne Brousse d tamrabeḍt n yirumyen. Ɛeddan ass-a xemsin n yiseggasen seg wasmi d-tekcem Lezzayer. Am nettat, am yimrabḍen n yirumyen nniḍen. ttidiren gar ‘’at wexxam’‘. D tudert-nni gar izzayriyen, di tmiṭ n tmurt, i iḥetmen fell-asen(t) ad lemden (t) tutlayin n at tmurt (taqbaylit, taɛrabt n lezzayer...)i wakken ad sfehmen wa ad fehmen ayen i asen-d-yezzin. Tuɣ-tt di tmurt n leqbayel di tallit n Madelaine Allain, tin yettekkin d J.M.Dallet deg usebded n FDB d umawal. D nettat daɣen yettekkin deg usebded n Centre d’Etudes Berbères Feminins (C.E.B.F) deg temnaṭ n at Menguelat. Amek i telmed lucienne Brousse taqbaylit? Bac ad d-ter ɣef usteqsi, tuɣal s waḥnin ɣer deffir: “d timucuha i iyi-sḥemlen taqbaylit. Cfiɣ ɣef yiwet n tmeṭṭut awal n tefransist ur tessin ara. Tettmuccuh dayen kan. Tamacahut ara yi-d-teḥku fehmeɣ-tt mbla ma sneɣ awal n teqbaylit”. Syin akkin, nettat d temrabḍin nniḍen d kra n lxalat tiqbayliyin stufant-d i welqaḍ n yisefra, timicuha d lɛadat n tmurt. Imir dɣa i twala Lucienne, Madeleine d tiyaḍ belli timawit-nni ilaq ad tt-teḥrez tira. Tira, daɣen ilaq ad tt-ḥerzen ilugan (‘’la norme’‘). Tekker Lucienne d Madeleine i “uselmed n teqbaylit”. Imir i d-ilul “Tizi n Wuccen”, timsirin n teqbaylit i d-yesufeɣ(!?) Salem Chaker deg useggas n 2000. Ur nerwa ara awal d Lucienne Brousse. Nunag yid-s, s weḥnin ula d nukni, ɣer tmurt n leqbayel n ugar n xemsin n yiseggasen aya. Ɛeddan gar wallen-nneɣ Boulifa, Bélaisd at Ali, Dallet, Zellal... Ɣas telḥa di laɛmer, Lucienne Brousse mazal-tt tedduqes, mazal-tt tebded ɣef...tizi n wuccen.
Salas.O.A
lundi 7 mars 2011
Dil ad twalid, ruh ad d-tawid, qim ulac
-Isem-is s tmaziYt : Aderyis ; Bufelwan ; Tabuderyist.
-Isem-is s tlatinit d yisem-is ussnan : Thapsia vesiculaire(N.L.Thapsia garganica).
-Amur i sexdamen deg-s : gousse(tadeggirt).
-Asemres(utilisation) : Deg waggur n yennayer, neY ass amenzu n tefsut, qelleen-d tadeggirt-is, ad tt-sqecren. Ad ddmen ibawen yellexsen seg yiḍelli-nni. Ad heggin aseqqi s yibawen deg ara rren tadeggirt tekmel ad teww, maca ur tettmačča ara. Aseqqi-nni i seksu n temẓin i idehnen s zzit n uzemmur aḥeṛṛi, yelha i tezmert n umdan. – Leqbayel sseqdacen-tt iwakken ad d-ṭṭfen iselman deg yisaffen mi ara slefYen tibṣelt n uderyis deg umkan anda gellen waman. Ṣṣyada s waya, tgellu-d s lexṣaṛa meqqṛen, imi iselman, am umeqṛan am umecṭuḥ, ttmettaten irkul, ula Yer yidis ukessar iYef teddun waman, Yas yebeed ma wḍen-t waylul n uderyis. Islem yettmečča, acku ssem-nni iḍuṛ ayen swayes yettneffis. Amaeni, leum n umdan deg temda iwumi ẓman aderyis, ad as-d-yawi lada ; ad yeccelbeḍ, ad yeccelfex akk uksum-is i waṭas n wussan ur iḥellu. – Γef waya, zik deg tallit n leḥkem n umnekcam afṛansis, ilemẓi i teena temsalt n leeskeṛ, iwakken ur t-ttawin , Yas akken yeẓṛa ad yenṭeṛ aṭas, ad iḥuk i tfekka-s takebbust n uderyis ; anect-a ad as-d-yawi icelfax yessursuḍen.
Mokrane Chikhi
tansa n weḍris
Tilawin n yiwen wass
Sebɛa rnuy-as yiwen wass ad awḍen tmanya. Tmanya di meɣres, ayen i t-nḥemmel wass-agi s tlawin, d axessaṛ! D ass deg-I ara d-ɛawdent tlawin talalit , ad tent-id-mmektin am umeẓyan am umeqran, am weḥbib, am wergaz. Ḥqanni sɛant azal, azekka maci am wass-agi. Azekka ad nazzel d tirni, ad nesni am snasel i ɣ-yurzen, ad d-nawi tajeǧǧigt tazeggaɣt, ad d-neccelqef tamaḥat, xas s tukerḍa, ad aɣ-d-sselfen widen i ɣ-iḥemmlen, aɣ-d-ssudnen seg wul, a tt-iwqeɛ ḥemmlaɣ-kem a taɣzalt izedɣen ul-iw, ḥemmlaɣ-kem a yemm-as n werraw-iw, ḥemmleɣ-kem a tamɣart-iw, ḥemmleɣ-kem kan akka, xas lebɣi yella, leqrar ulac. Leqrar, ay akka i d awal i s-d-yennesren i Zira, ɛni tettuḍ awal-agi d awal kan, tettuḍ awal-agi d taqbaylit maɛna kul yiwen taqbaylit-is. Dɣa d tidet leqrar deg yiwen wass ara t-id-nessayes, dɣa d tidet menwala ad aɣ-yeg leqrar, dɣa d tidet deg yiwen wass deg wagur, yerna di tefsut, ara tbeddel fell-aɣ, ur umineɣ ! Ad nidir ad as-nales, leqrar d asayes. Ad nezwir lɛid s yiwen wass, ad d-nemmekti : tid-nni yuɣalen di rrif, di rrif-nni ttwaḥeqrent; tid-nni yecqarwen ddunit am yiḍ am wass, tid-nni iḥemmlen seg wul, tid ileḥḥun kan akka, ttargunt leqrar ttun leḥmala apipri kan; tid-nni ɣef yuɣal dderk, ḥudden-asent talast, seg wemnaṛ ɣer daxel, tettun d taɛebbuṭ-nnsent I ten-id-yefkan; tid-nni yettmetran deg yiberdan, ta sellmen-tt imawlan-is, ta teffeɣ i leɛqel-is, ta tewwi-d lɛar s ufus-is; tid yettidiren s nneqma, ǧǧant leḥbab d imawlan, ǧǧant akal n lejdud, xeddment am yiḍ m wass ad idiren widen ḥemmlent, widen sent-yellan deg wul; tid jeggḥen wussan, i tid yennebran, tagujilt, I tiɛiqert, tamengurt , tid iṛuḥen d asfel; tid yettarun deg ijeṛnanen, i tid ixeddmen di ṛṛadyu d tilibizyu, tid yelhan i wusu, tid ḥemmlen seg wul, tid yelhan i leqrar, tid yufan iman-nnsent, tid yecnan tiqerḥanin, tid yettargun tafsut, azekka ad yif ass-agi , ili-kent kan maci n yiwen wass…
Zira
Udem n telqeq
Ufiɣ-kem Ɣef udem n wegrud
Ɣef yimi n tislit
Di tmuɣli n win yeselqafen
Tettiliḍ :
D tadwat yezazalen amru
D awal si i-irẓan usefru
D asirem ur n fennu
Di tugnatin n diq, deg yirebbi-s yesukus-d lḥamu akken ad inamer ayen i d- bubben wussan.
Di tmuɣli-s yettqelib ɣef yigenni n liser
Deg lexyal-is yesutur ifer n lehna a yeslfen i lejwareḥ-is.
Ulac tudert mebɣir tameṭṭut, ulac talwit berra n idisans-is, ulac iḍelli, ulac azekka nnig ṭif-is:
Ticki d-icewweq leḥzen
Lferḥ ass-n(ni) yenuɣna
Ticki tecmet tuɣ amkan
Tahuskayt ur d–gri ara
Ticki ussan ccgen i zzman
Yissen i tenxar lehna
D tamuɣli-m iyi seḥlen
Tleqem deg-i asirem
Seg uɣbalu yellan d aɣbalu n tudert, yettagem wemdan timeqqwa izereen tudert di lqaea. Tanezruft d urar kkna zdat wer tillin n talest. Deg yimeṭṭi-s yella sser n wayen yezrin d wayen ara d-iteddun. Kra yellan di tmeṭṭut yettban aeziz ɣer wid yemeabaren akked ddunit akken ad suksen iferdisen n talwit. Yuɣal unadi yecba alejlej. Anda yedda uḍar ixereq deg tabḥatin anda tekmen riḥa n tmeṭṭut:
Sliɣ-am
Di taqsabt n umeksa
Deg (u)nazee n wanza
Deg usxenfet n imeṭṭi
Deg (u)suɣu amenzu ntlalit
Ufiɣ-kem:
Tettleḍ ɣef ueebbuḍ inezfen
D asaru
Tudert deg waḍu-s tewwi-d leḥzen, ieebbel i lejqayeq n tilin. Tuccar n lhem mi d-fɣent celḥen aglim n talwit. Timajatin n wurfan mi d-ḍalent ur yemnie ḥedd deg unezgum. Anda-t wexxam deg ur telli tesga unuɣni ? Anda-t ubrid ur neččur d isananen ? Anda-t umdiq deg ur nettmagar lehna iqqeccem leqlam iɣeblan ? Allen yettnadin igli n lisser zrant ur yelli akkin naɣ akka. Sani ara twehi tmuɣli?
Ticki d-icceweq leḥzen
Lferḥ ass-n(ni) yenuɣna
Ticki tecmet tuɣ amkan
Tahuskayt ur d-gri ara
Ticki ussan ccgen i zzman
Yissen i tenxar lehna
D tamuɣli-m i yi-seḥlen
Tleqqem deg-i asirem
Tettenququl tmeddurt ddaw iḍaren n wid yattnadin lasrer yellan. Yuɣal yinig yezzi ɣer wayen yallan d uffir. Ɣer wayen i d-yekkan nnig n wayen yellan. Ziɣ deg-s i yella lkuraj. Deg taewint n tmeṭṭut i tezga tugma n tebɣest. Deg-s d-yettuddum adif yettaran temẓi ɣer temẓi-s. Seg ixef-is i d-yettlal uzgen n yixfawen-nneɣ i d aɣ- iruḥen d asfel deg lemwaji n tikli urǧin yecban tikli. Deg yimi zelgen lewqat, tuɣal d nettat i d afud yattawin ɣer tegrawla mgal ẓur akked lbaṭal. Deg allen umedyaz tettban d tamurt, d asalu yettawin ɣer tilelli, d nhati yettuɣalen d aḍu ara yesfezwin leɣmam:
Wallaɣ-kem…
Ɣef yidi-m tesbek tugdi
D acmumeḥ ɣef udem n wakli Tleqḥeḍ-d di tewsar temẓi
Ẓriɣ kem….
D tajeǧǧigt ɣef yimi n lfuci
Ferẓeɣ-kem….
Deg anuz n wumden i Rebbi
Kra yellan yekka-d seg tmeṭṭut u yettezi ɣer tmeṭṭut. D nettat i d tazwert d nettat i d taggara. D ixef yeččudun ɣer yixef. Deg tebḥirt-is teǧǧuǧǧug tefsut. Deg yigran deg t-tteddu, imɣan yeskawen tugdi, yettewcrawen tidi zgan mɣin aken iberden yellan d imeckundawen ad gen taggara i wugur i d-yettawi lḥal akken ad iqazem lḥal. Di tikli n tmeṭṭut tettban tudert d amecwer yettawin iman n wa ɣer yiman n wihin:
Ay asirem n usirem
A tin ileqḥen tudert
A tin si necrrew lhem
A telqaq yenɣen taɣert
A cbaḥa iḍebeen udem
Yerran luggaɣet teefart
D tayri-inem i yi-d- yemmalen
Abrid yettawin s amden
Ait Slimane Hamid
Tasna n weḍris
kab_Latn sag_Latn kab_Latn fuv_Latn kab_Latn plt_Latn kab_Latn kab_Latn kab_Latn glg_Latn fao_Latn kab_Latn kab_Latn kab_Latn kab_Latn kab_Latn nya_Latn kab_Latn kab_Latn kab_Latn tur_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn lus_Latn kab_Latn kab_Latn kab_Latn kab_Latn kab_Latn kab_Latn kab_Latn